AaB Ishockey tabte den sjette DM-semifinale i Vojens med 4-1 til SønderjyskE, som dermed udlignede til 3-3 i semifinaleserien. De to hold mødes igen fredag aften i Aalborg til den syvende og afgørende DM-semifinale. Efter en målløs 1. periode kom SønderjyskE foran 40 sekunder inde i 2. periode, mens AaB var 3 mod 5. Jens Nielsen udlignede to minutter senere efter godt forarbejde af Ronny Larsen. SønderjyskE scorede igen seks minutter før 2. periodes udløb, og i den sidste periode slog hjemmeholdet til endnu to gange til samlet sejr på 4-1.

Referat:
AaB missede første matchbold for at spille sig i DM-finalen i ishockey.